laion/Wikipedia-Exotic huggingface dataset:
ნორავანი (არმავირი)

ნორავანი (სომხ. Նորավան) — სოფელი სომხეთში, არმავირის პროვინციაში. 2008 წლის მონაცემებით, მოსახლეობა 1 184 ადამიანს შეადგენდა, სიმჭიდროვე 282 ადამიანი კმ²-ზე. ფართობი 4.19 კმ²-ია. სომხეთის მოსახლეობის 2001 წლის აღწერის მონაცემები
ფარაქარი

ფარაქარი (სომხ. Փարաքար) — სოფელი სომხეთში, არმავირის პროვინციაში. 2008 წლის მონაცემებით, მოსახლეობა 8 681 ადამიანს შეადგენდა, სიმჭიდროვე 1 186 ადამიანი კმ²-ზე. ფართობი 7.32 კმ²-ია. სომხეთის მოსახლეობის 2001 წლის აღწერის მონაცემები
ფშატავანი

ფშატავანი (სომხ. Փշատավան) — სოფელი სომხეთში, არმავირის პროვინციაში. 2008 წლის მონაცემებით, მოსახლეობა 2 827 ადამიანს შეადგენდა, სიმჭიდროვე 347 ადამიანი კმ²-ზე. ფართობი 8.15 კმ²-ია. სომხეთის მოსახლეობის 2001 წლის აღწერის მონაცემები
პტღუნქი

პტღუნქი (სომხ. Պտղունք) — სოფელი სომხეთში, არმავირის პროვინციაში. 2008 წლის მონაცემებით, მოსახლეობა 1 876 ადამიანს შეადგენდა, სიმჭიდროვე 476 ადამიანი კმ²-ზე. ფართობი 3.94 კმ²-ია. სომხეთის მოსახლეობის 2001 წლის აღწერის მონაცემები
შაუმიანი (არმავირი)

შაუმიანი (არმავირი) (სომხ. Շահումյան) — სოფელი სომხეთში, არმავირის პროვინციაში. 2008 წლის მონაცემებით, მოსახლეობა 1 567 ადამიანს შეადგენდა, სიმჭიდროვე 324 ადამიანი კმ²-ზე. ფართობი 4.84 კმ²-ია. სომხეთის მოსახლეობის 2001 წლის აღწერის მონაცემები
შაუმიანი-თრჩნაფაბრიკა

შაუმიანი-თრჩნაფაბრიკა (სომხ. Շահումյանի թռչնաֆաբրիկա) — სოფელი სომხეთში, არმავირის პროვინციაში. 2008 წლის მონაცემებით, მოსახლეობა 1 220 ადამიანს შეადგენდა, სიმჭიდროვე 332 ადამიანი კმ²-ზე. ფართობი 3.68 კმ²-ია. სომხეთის მოსახლეობის 2001 წლის აღწერის მონაცემები
შენავანი (არმავირი)

შენავანი (სომხ. Շենավան) — სოფელი სომხეთში, არმავირის პროვინციაში. 2008 წლის მონაცემებით, მოსახლეობა 1 812 ადამიანს შეადგენდა, სიმჭიდროვე 190 ადამიანი კმ²-ზე. ფართობი 9.53 კმ²-ია. სომხეთის მოსახლეობის 2001 წლის აღწერის მონაცემები
ფსამეტიქ II

ფსამეტიქ II (ასევე ფსამეტიქუს II, ფსამეტიკუს II) — ძველი ეგვიპტის მეფე (ფარაონი) ოცდამეექვსე დინასტიიდან, რომელიც მეფობდა გვიანი პერიოდის დროს. ფსამეტიქის მმართველობა დაიწყო ძვ.წ. 595 წელს და დასრულდა ძვ.წ. 589 წელს. ფსამეტიქი ნეხო II-ის ვაჟი იყო, ძვ.წ. 595 წელს ნეხოს გარდაცვალების შემდეგ ტახტი ფსამეტიქმა დაიკავა, მან დაახლოებით 6 წელის იმეფა, გარდაცვალების შემდეგ ეგვიპტის ტახტზე მისი ვაჟი აპრიესი ავიდა. ფსამეტიქ II ფსამეტიქ II და ინაროს აჯანყება XXVI დინასტია, მეფე ფსამეტიკუს II (ფსამეტიქ II)
ნეხო II

ნეხო II (ასევე ნეკაუ, ნეკუ, ნეხოჰი, ნიკუუ) — ძველი ეგვიპტის მეფე (ფარაონი) ოცდამეექვსე დინასტიიდან, რომელიც მეფობდა გვიანი პერიოდის დროს. ნეხო II-ის მმართველობა დაიწყო ძვ.წ. 610 წელს და დასრულდა ძვ.წ. 595 წელს. ნეხომ მთელი სამეფოს მასშტაბით უამრავი მშენებლობები პროექტი წამოიწყო. ბერძენი ისტორიკოსის ჰეროდოტეს მიხედვით, ნეხო II-მ ფინიკიელებისგან დაკომპლექტებული ჯგუფი ექსპედიციაში გაუშვა, მათ წითელი ზღვის გავლით გაცურეს, მთელ აფრიკას შემოუარეს, ექსპედიცია ნილოსის პირში დასრულდა. ნეხო II ძვ.წ. 595 წელს გარდაიცვალა, მის შემდეგ ტახტზე მისი ვაჟი ფსამეტიქ II ავიდა. მეფე ნეკაუ II ნეხო II - ეგვიპტის ფარაონი ნეხო II-ის აფრიკული მოგზაურობა (ექსპედიცია)
ფსკერზე

ფსკერზე (იაპონ. どん底?) — 1957 წლის იაპონური ფილმი. მისი რეჟისორია აკირა კუროსავა. ფილმში მონაწილეობს ტოსირო მიფუნე. „ფსკერზე“ — კინოფილმების ინტერნეტ-მონაცემთა ბაზა (ინგლისური)
ტალვორიკი

ტალვორიკი (სომხ. Տալվորիկ) — სოფელი სომხეთში, არმავირის პროვინციაში. 2008 წლის მონაცემებით, მოსახლეობა 196 ადამიანს შეადგენდა, სიმჭიდროვე 11 ადამიანი კმ²-ზე. ფართობი 18.18 კმ²-ია. სომხეთის მოსახლეობის 2001 წლის აღწერის მონაცემები
ტანძუტი (არმავირი)

ტანძუტი (სომხ. Տանձուտ) — სოფელი სომხეთში, არმავირის პროვინციაში. 2008 წლის მონაცემებით, მოსახლეობა 2 022 ადამიანს შეადგენდა, სიმჭიდროვე 255 ადამიანი კმ²-ზე. ფართობი 7.92 კმ²-ია. სომხეთის მოსახლეობის 2001 წლის აღწერის მონაცემები
ტარონიკი

ტარონიკი (სომხ. Տարոնիկ) — სოფელი სომხეთში, არმავირის პროვინციაში. 2008 წლის მონაცემებით, მოსახლეობა 2 141 ადამიანს შეადგენდა, სიმჭიდროვე 219 ადამიანი კმ²-ზე. ფართობი 9.78 კმ²-ია. სომხეთის მოსახლეობის 2001 წლის აღწერის მონაცემები
წაღკალანჯი

წაღკალანჯი (სომხ. Ծաղկալանջ) — სოფელი სომხეთში, არმავირის პროვინციაში. 2008 წლის მონაცემებით, მოსახლეობა 1 586 ადამიანს შეადგენდა, სიმჭიდროვე 197 ადამიანი კმ²-ზე. ფართობი 8.04 კმ²-ია. სომხეთის მოსახლეობის 2001 წლის აღწერის მონაცემები
სამი გაიძვერა მიმალულ ციხესიმაგრეში

სამი გაიძვერა მიმალულ ციხესიმაგრეში (იაპონურად: 隠し砦の三悪人) — აკირა კუროსავას ფილმი. მთავარ როლს ასრულებს ტოსირო მიფუნე. აკირა კუროსავამს ფილმისთვის მიღებული აქვს ვერცხლის დათვი საუკეთესო რეჟისორისთვის ბერლინის კინოფესტივალზე. „სამი გაიძვერა მიმალულ ციხესიმაგრეში“ — Allmovie-ზე გაიძვერა მიმალულ ციხესიმაგრეში[მკვდარი ბმული] Rotten Tomatoes-ზე არმონ წაითის ესსე დაარქივებული 2008-08-04 საიტზე Wayback Machine. Criterion Collection-ზე სამი გაიძვერა მიმალულ ციხესიმაგრეში (იაპონური) იაპონური კინოს მონაცემთა ბაზაში
წაღკუნქი (არმავირი)

წაღკუნქი (სომხ. Ծաղկունք) — სოფელი სომხეთში, არმავირის პროვინციაში. 2008 წლის მონაცემებით, მოსახლეობა 1 338 ადამიანს შეადგენდა, სიმჭიდროვე 351 ადამიანი კმ²-ზე. ფართობი 3.81 კმ²-ია. სომხეთის მოსახლეობის 2001 წლის აღწერის მონაცემები
წიაწანი

წიაწანი (სომხ. Ծիածան) — სოფელი სომხეთში, არმავირის პროვინციაში. 2008 წლის მონაცემებით, მოსახლეობა 1 300 ადამიანს შეადგენდა, სიმჭიდროვე 426 ადამიანი კმ²-ზე. ფართობი 3.05 კმ²-ია. სომხეთის მოსახლეობის 2001 წლის აღწერის მონაცემები
ვარდანაშენი

ვარდანაშენი (სომხ. Վարդանաշեն) — სოფელი სომხეთში, არმავირის პროვინციაში. 2008 წლის მონაცემებით, მოსახლეობა 1 220 ადამიანს შეადგენდა, სიმჭიდროვე 125 ადამიანი კმ²-ზე. ფართობი 9.77 კმ²-ია. სომხეთის მოსახლეობის 2001 წლის აღწერის მონაცემები
ვოსკეჰატი (არმავირი)

ვოსკეჰატი (სომხ. Ոսկեհատ) — სოფელი სომხეთში, არმავირის პროვინციაში. 2008 წლის მონაცემებით, მოსახლეობა 3 428 ადამიანს შეადგენდა, სიმჭიდროვე 374 ადამიანი კმ²-ზე. ფართობი 9.17 კმ²-ია. სომხეთის მოსახლეობის 2001 წლის აღწერის მონაცემები
ეღეგნუტი (არმავირი)

ეღეგნუტი (სომხ. Եղեգնուտ) — სოფელი სომხეთში, არმავირის პროვინციაში. 2008 წლის მონაცემებით, მოსახლეობა 2 073 ადამიანს შეადგენდა, სიმჭიდროვე 155 ადამიანი კმ²-ზე. ფართობი 13.37 კმ²-ია. სომხეთის მოსახლეობის 2001 წლის აღწერის მონაცემები
ერასხაჰუნი

ერასხაჰუნი (სომხ. Երասխահուն) — სოფელი სომხეთში, არმავირის პროვინციაში. 2008 წლის მონაცემებით, მოსახლეობა 2 123 ადამიანს შეადგენდა, სიმჭიდროვე 268 ადამიანი კმ²-ზე. ფართობი 7.91 კმ²-ია. სომხეთის მოსახლეობის 2001 წლის აღწერის მონაცემები
ზართონქი

ზართონქი (სომხ. Զարթոնք) — სოფელი სომხეთში, არმავირის პროვინციაში. 2008 წლის მონაცემებით, მოსახლეობა 2 252 ადამიანს შეადგენდა, სიმჭიდროვე 143 ადამიანი კმ²-ზე. ფართობი 15.76 კმ²-ია. სომხეთის მოსახლეობის 2001 წლის აღწერის მონაცემები
თაიროვი

თაიროვი (სომხ. Թաիրով) — სოფელი სომხეთში, არმავირის პროვინციაში. მდებარეობს ზღვის დონიდან 900 მეტრზე. 2008 წლის მონაცემებით, მოსახლეობა 2 255 ადამიანს შეადგენდა. სომხეთის მოსახლეობის 2001 წლის აღწერის მონაცემები
ბაკურდუხტია

ბაკურდუხტია — ქართლის დედოფალი. ბუზმარის მეუღლე. ბაკურ II-ის და დუხტია დედოფლის შვილი. ბუზმარი და ბაკურდუხტია იყვნენ პეტრე იბერის — V საუკუნის დიდი საეკლესიო მოღვაწისა და მოაზროვნის მშობლები. ბაკურდუხტიას ვინაობის შესახებ ცნობა დაცულია „პეტრე იბერიელის ცხოვრების“ ასურულ ვარიანტში. მის შრომაში ვკითხულობთ: „ჩვენი წმინდა მამის დედა ბაკურდუხტია ქვრივად დარჩა თავისი მეუღლის გარდაცვალების შემდეგ და მისდევდა განუწყვეტლივ მარხვასა და ლოცვას, არასგზით არ ისურვა მეორე ქმარს გაჰყოლოდა. მაგრამ მას ვერ აეტანა ქალაქში ცხოვრება, არამედ ამჯობინებდა თავის სოფლებში ასკეტურ ცხოვრებას შესდგომოდა, მან ყოველ გზაჯვარედინზე უცხოთა თავშესაფარი და საავადმყოფო ააშენა. როდესაც პეტრემ შეიტყო მისგან, რომ მასთან მისვლასა და მონახულებას აპირებდა, იქ გაიქცა კვიპროსზე, რომ მას არ შეხვედროდა პირდაპირ და ისიც თავისი მხრივ, აღარ მივიდა ეს რომ შეიტყო მას აქეთ, რაც მან მონაზვნის კაბა ჩაიცვა, სრულიად აღარ სურდა ოდესმე რომელიმე თავისიანისთვის წერილი მიეწერა ან მათგან მიეღო. ეს მას თვითონ რამდენიმეჯერ უთქვამს ჩვენთვის“. ქორიძე, დ., ქართველი ქალები უძველესი დროიდან XIX საუკუნემდე, გვ, 36, თბ., 1976.
ამვროსიივკის რაიონი

ამვროსიივკის რაიონი (უკრ. Амвросіївський район) — რაიონი აღმოსავლეთ უკრაინაში, დონეცკის ოლქში. მისი ფართობია 1 455 კმ². 2013 წლის აღწერის მონაცემებით რაიონის მოსახლეობა 45 508 ადამიანს შეადგენდა, ხოლო სიმჭიდროვე 31 კაცს კმ²-ზე. ამვროსიივკის რაიონის ადმინისტრაციული ცენტრია ქალაქი ამვროსიივკა. უკრაინის ადმინისტრაციული დაყოფა უკრაინის რაიონები ↑ დონეცკის ოლქის სტატისტიკის მთავარი სამმართველო ↑ უკრაინის სახელმწიფო სტატისტიკის სამსახური. დაარქივებულია ორიგინალიდან — 2019-04-03. ციტირების თარიღი: 2015-03-15.
ცუდებს მშვიდად სძინავთ

ცუდებს მშვიდად სძინავთ — აკირა კუროსავას ფილმი. გადაღებულია უილიამ შექსპირის ჰამლეტის მიხედვით. ფილმი ამავდროულად წარმოადგენდა ელიტური კორუფციის კრიტიკას. „ცუდებს მშვიდად სძინავთ“ — Rotten Tomatoes „ცუდებს მშვიდად სძინავთ“ — Allmovie-ზე ცუდებს მშვიდად სძინავთ (იაპონური) იაპონური კინოს მონაცემთა ბაზაში ჩაკ სტეპენსის ესსე დაარქივებული 2008-03-09 საიტზე Wayback Machine. Criterion Collection-ზე (ინგლისური) კუროსავას ჰამლეტი? დაარქივებული 2008-07-23 საიტზე Wayback Machine. (ინგლისური)
მცველი

მცველი — აკირა კუროსავას ფილმი იაპონელი სამურაის შესახებ, რომელიც გადაწყვეტს, ჩაერთოს პატარა ქალაქში მიმდინარე ორი დამნაშავის ბრძოლაში. 1964 წელს გამოვიდა მისი არაოფიციალური გადამუშავებული ვერსია „ერთი მუჭა დოლარისთვის“ — ვესტერნი, რომელიც გადაიღო სერჟიო ლეონემ. „მცველი“ — Allmovie-ზე „მცველი“ — Box Office Mojo-ზე „მცველი“ — Rotten Tomatoes მცველი (იაპონური) იაპონური კინოს მონაცემთა ბაზაში ალექსანდერ სესინსკეს ესსე დაარქივებული 2008-03-25 საიტზე Wayback Machine. Criterion Collection-ზე A Comparison of Yojimbo, A Fistful of Dollars and Last Man Standing (ინგლისური)
მიქელ პატარიძე

მიქელ აბესალომის ძე პატარიძე (დ. 5 აპრილი, 1895, ქუთაისი — გ. 7 ივლისი, 1959, ბაღდათი) — ქართველი პოეტი, მთარგმნელი, ჟურნალისტი, სპორტსმენი და საზოგადო მოღვაწე. 1912 წელს დაამთავრა ქუთაისის რეალური სასწავლებელი და სწავლა განაგრძო პეტერბურგის პოლიტექნიკურ ინსტიტუტში. თებერვლის რევოლუციის შემდეგ დაბრუნდა საქართველოში და აქტიურად ჩაება საზოგადოებრივ ცხოვრებაში, წერს ლექსებს, სიმღერებს, ნარკვევებს და ეწევა მთარგმნელობით საქმიანობას. წლების მანძილზე გვერდში ედგა გიორგი ნიკოლაძესა და მის თანამოსაგრეებს იმ დიდ წამოწყებაში, რომელსაც ისინი ეწეოდნენ ერის ფიზიკური გაჯანსაღებისათვის. იყო შესანიშნავი ათლეტი, ტანმოვარჯიშე და ალპინისტი. საზოგადოება „შევარდენი“, სადაც ეს ენთუზიასტები გაერთიანდნენ, წმინდა სპორტულის გარდა, დიდ კულტურულ-საგანმანათლებლო მისიასაც ასრულებდა. სწორედ მათ უნდა ვუმადლოდეთ ისეთი სპორტული ტერმინების შექმნას როგორებიცაა: ორძელი, ტაიჭი, ბადრო, თხილამური, წერაყინი, განმკლავი, ზემკლავი, მიმკლავი, აღმატრიალა და სხვანი. პატალელურად მ. პატარიძე ეწეოდა ჟურნალისტურ და ლიტერატურულ მოღვაწეობასაც. მართალია, მისი უპირველესი სიყვარული მთელი სიცოცხლის მანძილზე პოეზია იყო, მაგრამ მრავალმხრივი ნიჭისა და პრაქტიკული საქმიანობის გამო აქ ჯეროვანი კვალი ვერ დატოვა, რასაც მწვავედ განიცდიდა. მისმა პოეტურმა ტალანტმა გამოსავალი ძირითადად თარგმანებში ჰპოვა. მწერალმა დაგვიტოვა რუსული პოეზიის პირველხარისხოვანი თარგმანები — პუშკინი, ლერმონტოვი, ბლოკი ბალმონტი, ესენინი, სურკოვი, სვეტლოვი და სხვები. მანვე გააცნო ქართველ მკითხველს შევჩენკო, ფრანკო, ბაჟანი, მიცკევიჩი, ხეთაგუროვი. პატარიძისეული თარგმანებით დამკვიდრდა ქართულ პოეზიაში შესანიშნავი ფრანგი პოეტი ჟ.მ. ერედია „ტროფეებით“. აქ სრულად გამოვლინდა მთარგმნელის უზადო პოეტური შესაძლებლობანი და დახვეწილი გემოვნება. აღსანიშნავია აგრეთვე მის მიერ ფრანგულიდან ნათარგმნი რონსარის, ჰიუგოს, ბოლდერის, ვერლენის, როლანის, ვალერის, რემბოს ცალკეული პოეტური ნიმუშები. განსაკუთრებით უნდა აღინიშნოს მ. პატარიძის დამსახურება ვ. მაიაკოვსკის თარგმნის საქმეში, რასაც მან 30 წელი შეალია. ასევე დიდი ღვაწლი დასდო გამოჩენილი რუსი პოეტის სახლ-მუზეუმს ბაღდათში სადაც იგი 17 წელი მუშაობდა და აქედან ბოლო 15 წელი დირექტორი იყო. დაკრძალულია მწერალთა და საზოგადო მოღვაწეთა დიდუბის პანთეონში. ზ. ბაბუნაშვილი, თ. ნოზაძე, „მამულიშვილთა სავანე“, გვ. 299, თბ., 1994
ვასო პატარაია

ვასო ბართლომეს ძე პატარაია (დ. 19 მარტი, 1895, ბანძა, ახლანდელი მარტვილის მუნიციპალიტეტი — გ. 13 იანვარი, 1969, თბილისი) — ქართველი მწერალი და დრამატურგი. მშობლიურ სოფელში დაამთავრა ორკლასიანი სასწავლებელი. გაემგზავრა რუსეთში და სწავლა განაგრძო დონის ოლქის ქალაქ ალექსანდროვსკ-გრუშევსკის სასულიერო სემინარიაში, რომლის დამთავრების შემდეგ სამშობლოში დაბრუნდა და მასწავლებლობა დაიწყო. 1918 წელს ჩაირიცხა ახლად დაარსებულ თბილისის უნივერსიტეტის სიბრძნისმეტყველების ფაკულტეტზე. პირველი იუმორისტული ლექსი, ჯერ კიდევ სტუდენტობის პერიოდში დაბეჭდა გაზეთ „ტრიბუნაში“. აქედან მოყოლებული ვ. პატარაიას სატირული ნაწარმოებები, სკეჩები, ვოლდევილები სისტემატურად იბეჭდებოდა ქართულ ჟურნალ-გაზეთებში. პარალელურად სწავლობდა ა. ფაღავას დრამატულ სტუდიაში და ატიურ თეატრალურ მოღვაწეობასაც ეწეოდა. იყო ოპერის თეატრის რეჟისორი (დადგა ოპერები: „ჯამბაზები“, „აიდა“, „ტრუბადური“), სიმფონიური ორკესტრის დირექტორი, სანდრო ინანიშვილთან ერთად ჩამოაყალიბა ბათუმის ოპერისა და ბალეტის თეატრი და წლების მანძილზე ედგა მას სათავეში. 1939 წლიდან ხელმძღვანელობდა ქართულ ესტრადას, სადაც სრულად გამოვლინდა მისი, არა მარტო შემოქმედებითი, არამედ ორგანიზატორული ნიჭიც. როგორც მწერლამა და დრამატურგმა შექმნა საინტერესო იუმორისტული ნაშრომები, სკეჩები, ფელეტონები. შემდეგ ერთ ხანს განაგებდა კ. მარჯანიშვილის თეატრის სალიტერატურო ნაწილს. დიდი წარმატებით სარგებლობდა ვ. პატარაიას პიესა „უჩა უჩარდია“, რომელშიც აისახა ახალი ქართული სოფლის ცხოვრება. პიესა დაიდგა რუსთაველის თეატრში და რესპუბლიკის სხვა თეატრების სცენებზე. განსაკუთრებული წარმატება ხვდა წილად მარჯანიშვილის თეატრში დრამატურგის პიესას „სანაპიროზე“. ვ. პატარაიას ეკუთვნის აგრეთვე კომედიები: „მელა და მისი კუდი“, „ჭორი“, „ქალიშვილი ზღვის პირას“, „ის მეძახის“, „ხუმრობას ნუ ეხუმრებით“ და სხვა. ვასო პატარაიას მინიჭებული ჰქონდა საქართველოს ხელოვნების დამსახურებული მოღვაწის საპატიო წოდება, დაჯილდოებული იყო ორდენებითა და მედლებით. დაკრძალულია მწერალთა და საზოგადო მოღვაწეთა დიდუბის პანთეონში. ზ. ბაბუნაშვილი, თ. ნოზაძე, „მამულიშვილთა სავანე“, გვ. 298, თბ., 1994
ფრანგული მადაგასკარი

მაგადასკარის კოლონია და მაზე დამოკიდებულები (ფრანგ. Colonie de Madagascar et dépendances) — 1897–1958 წლებში აღმოსავლეთ აფრიკაში არსებული ფრანგული კოლონია. ფრანკო-მალაგასიური ომების შემდეგ (1883–1896) იმერინის სამეფო დაეცა და მის ადგილას მალაგასის პროტექტორატი ჩამოყალიბდა (1896), რომელიც ერთი წლის შემდეგ კოლონიად გარდაიქმნა. მადაგასკარი მადაგასკარის ისტორია
გურამ პატარაია

გურამ ვასილის ძე პატარაია (დ. 14 თებერვალი, 1928, თბილისი — გ. 25 ნოემბერი, 1983, იქვე) — ქართველი კინორეჟისორი, საქართველოს სახალხო არტისტი (1979), შოთა რუსთაველის პრემიის ლაურეატი (1971). 1952 წელს შოთა რუსთაველის სახელობის სახელმწიფო თეატრალური ინსტიტუტის სარეჟისორო ფაკულტეტის დამთავრების შემდეგ, მუშაობდა დამდგმელ რეჟისორად სოხუმში, გორში, თბილისის მოზარდ მაყურებელთა ქართულ და რუსულ, მარჯანიშვილისა და რუსთაველის თეატრებში, მოსკოვის თეატრ მალაია ბრონაიაზე. 1959 წლიდან გ. პატარაია საქართველოს სამეცნიერო-პოპულარული და დოკუმენტური ფიმების სტუდიის მთავარი დირექტორია, ხოლო, 1961 წლიდან საქართველოს ტელევიზიის ტელეფიმების სტუდიაშია, სადაც შექმნა შესანიშნავი მხატვრული მხატვრული ფიმები „რეკორდი“, „სიყვარული, ხანძარი და პომპიერო“, „კუჩხი ბედინერი“. მაგრამ ქართველი მაყურებლის ხსოვნაში დაუცხრომელი და მაძიებელი ხელოვანი უწინარეს ყოვლისა დარჩება როგორც ისეთი ფილმების დამდგმელი-რეჟისორი როგორებიცაა: „რუსთაველის ნაკვალევზე“, „პალესტინის სიძველეთა საიდუმლოებანი“, „ათონის მატიანე“, „ტაო-კლარჯეთი“, „შორია გურჯისტანამდე“, „მეზობლების მიწაზე“. ფაქტობრივად ამით სათავე დაედო საქართველოს გარეთ არსებულ ქართული კულტურის ძეგლების პოპულარიზაციას. ყველა ფილმში ნათლად ჩანს ავტორის უსაზღვრო სიყვარული მშობელი ხალხის ისტორიისადმი. აქვე ისიც უნდა ითქვას, რომ რეჟისორის ამ დაუღალავმა შრომამ და ძიებამ დაგვიბრუნა არაერთი ძველი ქართული ხელნაწერი, რომლებიც ჩვენი მშობლიური კულტურის მნიშვნელოვანი შენაძენია. გურამ პატარაია ქართველი საზოგადო მოღვაწის, დიმიტრი ყიფიანის პირდაპირი შთამომავალია. მისი დედა ქეთევან სულხანიშვილი იყო ნიკოლოზ ყიფიანის შვილიშვილი. გურამ პატარაია გარდაიცვალა 1983 წლის 25 ნოემბერს, თბილისში. დაკრძალულია მწერალთა და საზოგადო მოღვაწეთა დიდუბის პანთეონში. გურამ პატარაია — საქართველოს ბიოგრაფიული ლექსიკონი ეროვნული ფილმოგრაფია — გურამ პატარაია ზ. ბაბუნაშვილი, თ. ნოზაძე, „მამულიშვილთა სავანე“, 298, თბ., 1994
ილია ოქრომჭედლიშვილი

ილია ლაზარეს ძე ოქრომჭედლიშვილი (სერებრიაკოვი, ოქრომჭედელი) (დ. 24 აპრილი, 1838, სიღნაღი — გ. 3 იანვარი, 1898, თბილისი) — ქართველი მეცნიერი, პედაგოგი, ქველმოქმედი. ობოლი ბავშვი თბილისში ჩამოიყვანეს და შეგირდად სავაჭრო დუქანში მიაბარეს. აქედან მოყოლებული, რასაც მიაღწია, მიაღწია დაუცხრომელი შრომით. აი რას ამბობდა მის შესახებ ილია ჭავჭავაძე: „რაც დრო შესწევდა, თვითონ შეუდგა წიგნების კითხვასა და სწავლას; არც მასწავლებელი ჰყოლია, არც ხელმძღვანელი, არც სადმე სასწავლებელი ჰღირსებია. თავისით გაიხსნა გონება იმდენად, რომ ყურადრება მიიქცია მაშინდელ ქართველ ყმაწვილკაცობისა“. ნიჭიერ ახალგაზრდას შეუგროვეს ფული და 1860 წელს პეტერბურგში გაგზავნეს. აქ ნიჭიერმა და შრომის მოყვარე ყმაწვილმა ექსტერნად ჩააბარა გამოცდები, მიიღო გიმნაზიის დამთავრების ატესტატი და ჩაირიცხა პეტერბურგის უნივერსიტეტის აღმოსავლური ენების ფაკულტეტზე. 1868 წელს ი. ოქრომჭედლიშვილმა დაამთავრა უნივერსიტეტის ქართულ-სომხური განყოფილება და წარდგენილი ნაშრომისათვის „თემურ ლენგის ლაშქრობა საქართველოში“ მიენიჭა კანდიდატის ხარისხი. გამოჩენილი მეცნიერის დავით ჩუბინაშვილის რეკომენდაციით მუშაობა დაიწყო მოსკოვის ლაზარევის ინსტიტუტში ქართული ენის მასწავლებლად, შემდეგ მოსკოვის უნივერსიტეტში ქართული ენის კათედრის დოცენტად. ილია ოქრომჭედლიშვილი გამოირჩეოდა მედსენატობითაც. მან დიდი დახმარება გაუწია გიგო გაბაშვილს, მოსე თოიძეს, ალექსანდრე ბერიძეს და სხვებს. 1884 წელს მისი ხელშეწყობით გამოიცა „ვისრამიანი“. ასევე დიდძალი თანხა მოახმარა „ქართველთა შორის წერა-კითხვის გამავრცელებელი საზოადოების“ წინამძრვრიანთკარის სასოფლო-სამეურნეო სასწავლებელს, ქართულ თეატრს, ქართული ხელნაწერების გამოცემას. რუსეთში ყოფნისას ილია ოქრომჭედლიშვლი მუდმივად თანამშრომლობდა ქართულ პერიოდიკაში — აქვეყნებდა სხვადასხვა ხასიათის სამეცნიერო სტატიებს და წერილებს. 1889 წელს იგი პენსიაზე გავიდა და თავისი ადგილი ახალგაზრდა ალექსანდრე ხახანაშვილს დაუთმო, თვითონ კი სამშობლოში დაბრუნდა. აქ ხელი მიჰყო პრაქტიკულ სამეურნეო საქმიანობას. სამტრედიასთან, სოფელ საჭილაოში ააგო ხე-ტყის სახერხი ქარხანა, რომელიც ქუთაისის გუბერნიაში ყველაზე დიდი და საუკეთესოდ აღწურვილი იყო. ამ საქმიდან შემოსულ ფულს ილია ოქრომჭედლიშვილი უანგაროდ ახმარდა მშობლიური კულტურის განვითარებას. დაკრძალულია მწერალთა და საზოგადო მოღვაწეთა დიდუბის პანთეონში. ზ. ბაბუნაშვილი, თ. ნოზაძე, „მამულიშვილთა სავანე“, გვ. 296, თბ., 1994
ბახმუტის რაიონი

ბახმუტის რაიონი (უკრ. Бахмутський район; 2016 წლამდე - არტემივსკის რაიონი უკრ. Артемівський район) — რაიონი აღმოსავლეთ უკრაინაში, დონეცკის ოლქში. მისი ფართობია 1 687 კმ². 2013 წლის აღწერის მონაცემებით რაიონის მოსახლეობა 44 759 ადამიანს შეადგენდა, ხოლო სიმჭიდროვე 27 კაცს კმ²-ზე. ბახმუტის რაიონის ადმინისტრაციული ცენტრია ქალაქი ბახმუტი. უკრაინის ადმინისტრაციული დაყოფა უკრაინის რაიონები ↑ დონეცკის ოლქის სტატისტიკის მთავარი სამმართველო ↑ უკრაინის სახელმწიფო სტატისტიკის სამსახური. დაარქივებულია ორიგინალიდან — 2019-04-03. ციტირების თარიღი: 2015-03-16.
ნინო ორბელიანი

ნინო სვიმონის ასული აბაშიძე ორბელიანისა (დ. 1838, ახალქალაქი — გ. 12 მარტი, 1919, თბილისი) — ქართველი პოეტი, მსახიობი, საზოგადო მოღვაწე, ქველმოქმედი. დაიბადა ქართლში სოფ. ახალქალაქში თავად თარხან-მოურავების ოჯახში. ერთხანს ცხოვრობდა ქუთაისში, 14 წლისა მიათხოვეს ქუთაისელ ევგენი მაისურაძეს რომელიც მალე გარდაიცვალა. მონაწილეობდა კულტურულ-სალიტერატურო ცხოვრებაში, თეატრალურ წარმოდგენებში. 1864 წელს მეორედ გათხოვდა გრიგოლ კონსტანტინეს ძე ორბელიანზე. 1870-იან წლებში ნინო უკვე თბილისშია და ნაყოფიერ ლიტერატურულ, თეატრალურ, საზოგადოებრივ მოღვაწეობას ეწევა. გამოირჩეოდა სილამაზით, ორატორული ნიჭით. ნინო ორბელიანისადმი ლექსები აქვს მიძღვნილი ვ. იურკევიჩს („რუს-იმერელს“). ნინო ორბელიანის ლექსზე დაწერილი სიმღერა ვანო სარაჯიშვილის შესრულებით. 45 წელი იღვაწა ქართულ პოეზიაში. ლიტერატურულ სარბიელზე გამოვიდა XIX საუკუნის 60-იან წლებში. მრავალი ლექსის ავტორია, გამოქვეყნებული აქვს მხოლოდ ერთი მცირე მოცულობის კრებული. ნინო ორბელიანი იყო აკაკი წერეთლის ლირიკის მიმდევარი. სტილითა და ტონით ენათესავებოდა აგრეთვე გრიგოლ ორბელიანის, ნიკოლოზ ბარათაშვილისა და ილია ჭავჭავაძის შემოქმედებას. მისი პოეზიისათვის ნიშანდობლივია სამშობლოს სიყვარული და ნათელი მომავლის იმედი. სიცოცხლის უკანასკნელ წლებში ნინო უკიდურეს სიღატაკეში, უსახლკაროდ ცხოვრობდა. ყველასგან მივიწყებული, გარდაიცვალა 1919 წლის 12 მარტს თბილისში დავრდომილთა თავშესაფარში. დაკრძალულია მწერალთა და საზოგადო მოღვაწეთა დიდუბის პანთეონში. ზ. ბაბუნაშვილი, თ. ნოზაძე, „მამულიშვილთა სავანე“, გვ. 296, თბ., 1994
ოთარ ონიაშვილი

ოთარ დავითის ძე ონიაშვილი (დ. 13 მაისი, 1915, თბილისი — გ. 14 აგვისტო, 1968, იქვე) — ქართველი ინჟინერი, მეცნიერი სამშენებლო მექანიკის დარგში, საქართველოს მეცნიერებათა აკადემიის აკადემიკოსი, საქართველოს მეცნიერებისა და ტექნიკის დამსახურებული მოღვაწე. 1935 წელს დაამთავრა კიროვის სახელობის ამიერკავკასიის ინდუსტრიული ინსტიტუტი. 1936-1944 წლებში მუშაობდა მოსკოვისა და თბილისის საპროექტო დაწესებულებებსა და სამშენებლო ორგანიზაციებში. 1947 წლიდან ხელმძღვანელობდა საქართველოს მეცნიერებათა აკადემიის სამშენებლო მექანიკისა და სეისმომედეგობის ინსტიტუტში სამშენებლო მექანიკისა და კონსტრუქციების განყოფილებას. ო. ონააშვილის სამეცნიერო შრომებს, მიძღვნილს გარსების დინამიკისა და სეისმომედეგობისადმი, ფუძემდებლური მნიშვნელობა ჰქონდა ამ დარგის განვითარებაში. მან საფუძველი ჩაუყარა აგრეთვე გარსთა ტექნიკური თეორიის ქართულ სკოლას, ხელმძღვანელობდა კვლევით სამუშაოებს თაღოვანი კაშხლების გაანგარიშებისა და კიდულ სისტემათა თეორიაში. იყო სივრცითი კონსტრუქციების საერთაშორისო ასოციაციის ერთ-ერთი დამაარსებელი, მისი აღმასკომის წევრი, ქართული საბჭოთა ენციკლოპედიის მთავარი სარედაქციო კოლეგიისა და მყარი სხეულის მექანიკის მიღწევების, ინგლისური გამოცემის სარედაქციო კოლეგიის წევრი. დაჯილდოვებული იყო შრომის წითელი დროშის ორდენით და მედლებით. დაკრძალულია მწერალთა და საზოგადო მოღვაწეთა დიდუბის პანთეონში. ზ. ბაბუნაშვილი, თ. ნოზაძე, „მამულიშვილთა სავანე“, გვ. 295, თბ., 1994. ქართული საბჭოთა ენციკლოპედია, ტ. 7, თბ., 1984. — გვ. 533. ოთარ ონიაშვილი — საქართველოს ბიოგრაფიული ლექსიკონი
ვალიკო ტყემალაძე

ვალიკო ტყემალაძე (დ. 14 ნოემბერი, 1987) — ქართველი ფეხბურთელი, ნახევარმცველი. უთამაშია „სამტრედიის“, „მეტალურგის“, „ცხინვალის“, „გურიისა“ და ფოთის „კოლხეთის“ რიგებში. პროფილი Transfermarkt-ზე (ინგლისური) პროფილი Soccerway-ზე (ინგლისური) პროფილი ზუგდიდის ოფიციალურ საიტზე დაარქივებული 2016-03-04 საიტზე Wayback Machine. (ქართული ენა)
ნიკა ნარმანია

ნიკა ნარმანია (დ. 15 აგვისტო, 1994) — ქართველი ფეხბურთელი, მცველი. თამაშობდა „გაგრას“, „რუხი ხოჟუვისა“ და „ზუგდიდის“ რიგებში. 2013 წელს საქართველოს 19 წლამდე ფეხბურთელთა ნაკრებში 1 შეხვედრა ჩაატარა. პროფილი Transfermarkt-ზე (ინგლისური) პროფილი Soccerway-ზე (ინგლისური) პროფილი ზუგდიდის ოფიციალურ საიტზე[მკვდარი ბმული][მკვდარი ბმული] (ქართული ენა)
სანძიურო

სანძიურო — 1962 წლის იაპონური ფილმი. მისი რეჟისორია აკირა კუროსავა. ფილმში მონაწილეობს ტოსირო მიფუნე. „სანძიურო“ — კინოფილმების ინტერნეტ-მონაცემთა ბაზა (ინგლისური)
ლაშა ღონღაძე

ლაშა ღონღაძე (დ. 1 მარტი, 1990, თბილისი) — ქართველი ფეხბურთელი, საფეხბურთო კლუბ „ზუგდიდის“ ცენტრალური მცველი, ასევე შეუძლია საყრდენი ნახევარმცველის პოზიციაზე თამაში. პროფილი Transfermarkt-ზე (ინგლისური) პროფილი Soccerway-ზე (ინგლისური) პროფილი Footballdatabase.eu-ზე (ინგლისური) პროფილი ზუგდიდის ოფიციალურ საიტზე[მკვდარი ბმული] (ქართული ენა)